Okresná prokuratúra Košice I, Mojmírova 5, 041 47 Košice 1 

Sp. zn. : 1 Pv 601/11/8802	Košice I, 12.01.2012
EEČ : 2-63-3-2012

U Z N E S E N I E 

Trestná vec: 	obvinený XXXXX
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Podal: 	Okresná prokuratúra Košice I v zastúpení prokurátorom okresnej prokuratúry
Rozhodnutie:
Podľa § 215 odstavec 1 písmeno h Trestného poriadku zastavujem trestné stíhanie obvineného:
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
v Košiciach a  inde v dobe od mesiaca máj 2011 doposiaľ zanedbal vyživovaciu povinnosť voči mal. XXXXX. nar. XXXXX a mal. XXXXX, nar. XXXXX, napriek tomu, že mu táto povinnosť vyplýva z rozsudku Okresného súdu XXXXX XXXXX sp. zn.  XXXXX zo dňa 02.04.2003, ktorý nadobudol právoplatnosť dňa 10.06.2003, a ktorým je zaviazaný prispievať sumou na XXXXX 1.700,- Sk a na XXXXX sumou 1.500,- Sk, mesačne teda 106,22 €, a to vždy do 15-teho dňa v mesiaci k rukám matky, čím na výživnom pre XXXXX z Košíc vznikol dlh vo výške 566,66,- €.

Právna veta:
pretože zanikla trestnosť činu.
Odôvodnenie:
Uznesením povereného príslušníka Obvodného oddelenia PZ XXXXX XXXXX  sp. zn. ČVS:ORP-3916/XXXXX-XXXXX-2011 zo dňa 05.10.2011 bolo podľa § 199 ods. 1 Trestného poriadku začaté trestné stíhanie a dňa 01.12.2011 podľa § 206 ods. 1 Trestného poriadku vznesené obvinenie XXXXX  za prečin zanedbania povinnej výživy podľa § 207 ods. 1 Trestného zákona, pre skutok, že:
v Košiciach a  inde v dobe od mesiaca máj 2011 doposiaľ zanedbal vyživovaciu povinnosť voči mal. XXXXX. nar. XXXXX a XXXXX, nar. XXXXX, napriek tomu, že mu táto povinnosť vyplýva z rozsudku Okresného súdu XXXXX XXXXX sp. zn.  XXXXX, zo dňa 02.04.2003, ktorý nadobudol právoplatnosť dňa 10.06.2003, a ktorým je zaviazaný prispievať sumou na XXXXX 1.700,- Sk a na XXXXX sumou 1.500,- Sk, mesačne teda 106,22 €, a to vždy do 15-teho dňa v mesiaci k rukám matky, čím na výživnom pre XXXXX z Košíc vznikol dlh vo výške 566,66,- €.
Po vykonaní dokazovania v skrátenom vyšetrovaní bol tunajšej prokuratúre podľa § 209  ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu.
	Preskúmaním spisového materiálu som zistil, že obvinený v decembri 2011 uhradil 66,66,-€ priamo do rúk matky a následne zaslal na účet poškodenej sumu vo výške 500.-€.  Prijatie oboch súm potvrdila aj poškodená XXXXX  na výsluchu dňa 10.01.2012, čím považuje dlh za uhradený v celom rozsahu, vrátane decembra 2011.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie ak zanikne trestnosť činu.

	Uhradením dlžného výživného teda zanikla trestnosť činu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohoto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia a to na tunajšiu prokuratúru. O sťažnosti rozhodne nadriadený prokurátor Krajskej prokuratúry v Košiciach.
		             Sťažnosť má odkladný účinok.

JUDr. Ľuboš Kmec
prokurátor okresnej prokuratúry